ΓΡΑΠΤΗ ΕΡΩΤΗΣΗ E-2650/01

υποβολή: Frank Vanhecke (NI) προς το Συμβούλιο

(3 Οκτωβρίου 2001)

Θέμα: Η καταπολέμηση της τρομοκρατίας στην Ευρώπη

Μετά από τις πρόσφατες τρομοκρατικές επιθέσεις στις Ηνωμένες Πολιτείες κατέστη σαφές με λυπηρό τρόπο ότι τα περισσότερα κράτη μέλη της Ευρωπαϊκής Ένωσης δεν διαθέτουν ειδικά νομικά μέσα για την καταπολέμηση της τρομοκρατίας.

Πρόκειται συγκεκριμένα για το Βέλγιο, την Αυστρία, τη Δανία, τη Φινλανδία, την Ελλάδα, το Λουξεμβούργο, τις Κάτω Χώρες και τη Σουηδία.

Έξι από τα κράτη μέλη διαθέτουν ιδία νομοθεσία για την καταπολέμηση της τρομοκρατίας: η Γερμανία, η Ισπανία, η Γαλλία, η Ιταλία, η Πορτογαλία και η Μεγάλη Βρετανία.

Είναι σαφές ότι σε μια Ευρώπη χωρίς σύνορα εξακολουθούν ναφίστανται τεράστιες διαφορές μεταξύ των κρατών μελών στον τομέα αυτόν.

Όλοι όμως γνωρίζουν ότι πολυάριθμες φονταμενταλιστικές μουσουλμανικές οργανώσεις έχουν τη διοικητική τους έδρα στην Ευρώπη και μπορούν να επωφελούνται ανενόχλητα των ανοιχτών συνόρων.

Ποιες επείγουσες συστάσεις προτίθεται ναποβάλει το Συμβούλιο στα εν λόγω διάφορα κράτη μέλη ούτως ώστε να επιτευχθεί λίαν βραχυπρόθεσμα τουλάχιστον μια ελάχιστη και ενιαία νομική βάση με στόχο την αποτελεσματική καταπολέμηση της μάστιγας της τρομοκρατίας·

Κοινή απάντησηστις γραπτές ερωτήσεις E-2650/01, Ε-2662/01 και Ε-2672/01

(12 Φεβρουαρίου 2002)

Το Συμβούλιο παραπέμπει τους αξιότιμους κ.κ. βουλευτές στα συμπεράσματα και το σχέδιο δράσης του έκτακτου Ευρωπαϊκού Συμβουλίου (Δικαιοσύνη και Εσωτερικές Υποθέσεις) της 20ής Σεπτεμβρίου 2001 και τα συμπεράσματα του Ευρωπαϊκού Συμβουλίου (21 Σεπτεμβρίου 2001), στα οποία απαριθμούνται πολλά πρακτικά μέτρα καταπολέμησης και πρόληψης της τρομοκρατίας.

Όσον αφορά τον συντονισμό τωνπηρεσιών πληροφοριών των κρατών μελών της Ευρωπαϊκής Ένωσης κατά την αντιτρομοκρατική τους δράση, τα ακόλουθα κείμενα που εγκρίθηκαν προσφάτως αναφέρονται στο θέμα αυτό:

Το σχέδιο δράσης του έκτακτου Ευρωπαϊκού Συμβουλίου της 21ης Σεπτεμβρίου 2001 ορίζει στο σημείο 2.3 ότι: τα κράτη μέλη θα γνωστοποιούν στην Ευρωπόλ, αμέσως και κατά τρόπο συστηματικό, κάθε χρήσιμη πληροφορία σχετικά με την τρομοκρατία. Εντός της Ευρωπόλ, θα συγκροτηθεί το συντομότερο δυνατόν μία ομάδα ειδικών για την καταπολέμηση της τρομοκρατίας

Η δήλωση των αρχηγών κρατών ή κυβερνήσεων κατά την άτυπη σύνοδο του Ευρωπαϊκού Συμβουλίου της Γάνδης στις 19 Οκτωβρίου 2001 αναφέρει στο σημείο 2, μεταξύ των άμεσων προτεραιοτήτων την ενίσχυση της συνεργασίας μεταξύ των επιχειρησιακώνπηρεσιών στις οποίες έχει ανατεθεί η καταπολέμηση της τρομοκρατίας, και συγκεκριμένα της Ευρωπόλ, της Eurojust, τωνπηρεσιών πληροφοριών, των αστυνομικώνπηρεσιών και των δικαστικών αρχών. Όσον αφορά την απειλή βιολογικής ή χημικής φύσεως τρομοκρατικών ενεργειών, η δήλωση της Γάνδης τονίζει στο σημείο 5 ότι οι αρχές θα διατηρήσουν αυξημένη επαγρύπνηση και θα ενισχυθεί η συνεργασία μεταξύ τωνπηρεσιών πληροφοριών, των αστυνομικών αρχών, τωνπηρεσιών πολιτικής προστασίας και προστασίας τηςγείας.

Το Συμβούλιο πληροφορεί επίσης τους αξιότιμους κ.κ. βουλευτές ότι η Ευρωπαϊκή Επιτροπήπέβαλε πρόσφατα πρόταση απόφασης πλαισίου η οποία αποσκοπεί, μεταξύ άλλων, στο να δοθεί ενιαίος ορισμός και ενιαίο πλαίσιο ποινικοποίησης της τρομοκρατίας στα κράτη μέλη.

Το προαναφερόμενο σχέδιο απόφασης πλαισίου διαβιβάστηκε στο Ευρωπαϊκό Κοινοβούλιο για να διατυπώσει τη γνώμη του. Η έγκρισή της από το Συμβούλιο είναι άκρως επείγουσα βάσει των συμπερασμάτων του έκτακτου Ευρωπαϊκού Συμβουλίου της 21ης Σεπτεμβρίου 2001.

Από πρακτική πλευρά, κάθε θεσμικό όργανο της Ένωσης θα πρέπει το ίδιο να λάβει τα μέτρα που θα επιτρέψουν την προσαρμογή των οικείωνπηρεσιών ασφάλειας στις σημερινές απειλές.